b'\n_START_ARTICLE_\nTurizmas Vengrijoje\n_START_PARAGRAPH_\nTurizmas Vengrijoje turi ilga istorij\xc4\x85, 2002\xc2\xa0m. Vengrija buvo 13-oji labiausiai lankoma turist\xc5\xb3 \xc5\xa1alis pasaulyje. Turizmas Vengrijoje tarp 2004\xc2\xa0m. ir 2005\xc2\xa0m. pakilo beveik 7 procentais. Did\xc5\xbeiausi\xc4\x85 dal\xc4\xaf Vengrijos turist\xc5\xb3 (98\xc2\xa0%) sudaro turistai i\xc5\xa1 Europos (daugiausiai i\xc5\xa1 Austrijos, Vokietijos ir Slovakijos). Dauguma j\xc5\xb3 atvyksta automobiliais ir \xc5\xa1alyje vie\xc5\xa1i trumpai. Vengrijos turizmo sezonas trunka nuo baland\xc5\xbeio iki spalio m\xc4\x97nesi\xc5\xb3. Liepa ir rugpj\xc5\xabtis yra palankiausi m\xc4\x97nesiai turizmui Vengrijoje. Budape\xc5\xa1tas yra populiariausia \xc5\xa1alies kelioni\xc5\xb3 kryptis.\n_START_SECTION_\nTurizmas Budape\xc5\xa1te\n_START_PARAGRAPH_\nBudape\xc5\xa1tas tapo Vidurio Europos populiariausia kryptimi 1990-aisiais metais. Lankomos vietos mieste yra Budos pilis, kurioje yra keli muziejai\xc2\xa0\xe2\x80\x93 Vengrijos nacionalin\xc4\x97 galerija, \xc5\xa0v. Mato ba\xc5\xbeny\xc4\x8dia, Vengrijos parlamento pastatas ir Miesto parkas. Miestas turi daug muziej\xc5\xb3, tris operos teatrus ir pirtis. Budos pilis, Dunojaus up\xc4\x97s pylimai ir visa Andr\xc3\xa1ssy al\xc4\x97ja yra \xc4\xaftraukta \xc4\xaf Pasaulio paveldo s\xc4\x85ra\xc5\xa1\xc4\x85._NEWLINE_Vengrijoje esama 1 300 kar\xc5\xa1t\xc5\xb3j\xc5\xb3 versmi\xc5\xb3. Vengrijos kar\xc5\xa1tosios versm\xc4\x97s ir vandens gydykl\xc5\xb3 kult\xc5\xabra yra svarbi turizmo dalis. Tik Pranc\xc5\xabzija, Japonija, Bulgarija, Islandija ir Italija turi pana\xc5\xa1\xc5\xb3 kar\xc5\xa1t\xc5\xb3j\xc5\xb3 versmi\xc5\xb3 skai\xc4\x8di\xc5\xb3. Rom\xc4\x97nai buvo pirmieji, kurie naudojo Vengrijos kar\xc5\xa1t\xc4\x85sias versmes (I-ajame am\xc5\xbeiuje). Budape\xc5\xa1tas yra ant spr\xc5\xabd\xc5\xbeio, kuris atskiria Budos kalvas nuo lygum\xc5\xb3. Budape\xc5\xa1tas yra populiari spa kryptis nuo Romos imperijos laik\xc5\xb3. Kai kurios pirtys siekia Osman\xc5\xb3 imperijos laikus, o kitos yra \xc5\xa1iuolaikin\xc4\x97s._NEWLINE_Yra \xc5\xbeinoma apie 200 urv\xc5\xb3 po Budape\xc5\xa1tu, kai kurie i\xc5\xa1 j\xc5\xb3 atviri turistams ir yra populiar\xc5\xabs objektai.\n_START_SECTION_\nRegioninis turizmas\n_START_PARAGRAPH_\nBalatonas yra did\xc5\xbeiausias vakar\xc5\xb3 Vengrijos g\xc4\x97lo vandens e\xc5\xbeeras Centrin\xc4\x97je Europoje. Tai yra antra pagal populiarum\xc4\x85 tarp turist\xc5\xb3 vieta Vengrijoje. 1994\xc2\xa0m. e\xc5\xbeer\xc4\x85 aplank\xc4\x97 2,5 mln. turist\xc5\xb3. \xc5\xa0alyje yra daugiau kaip 2 500\xc2\xa0km dvira\xc4\x8di\xc5\xb3 tak\xc5\xb3. \xc5\xa0alyje yra puikios galimyb\xc4\x97s steb\xc4\x97ti pauk\xc5\xa1\xc4\x8dius ir jodin\xc4\x97ti arkliais.'